2018. szeptember 14.

SÁRÁND KÖZSÉG ÖNKORMÁNYZATA

Sajtóközlemény

**KEZDŐDIK A KERÉKPÁRÚT FEJLESZTÉS SÁRÁNDON**

**Sáránd Község Önkormányzata 2016. évben pályázatot nyújtott be TOP 3.1.1-15-HB1 „Fenntartható települési közlekedésfejlesztés, kerékpárút fejlesztése Sárándon” – címmel, mely alapján vissza nem térítendő támogatásban részesült. Az Önkormányzat, egyik legnagyobb projektjét, a Területi Operatív Program keretében az Európai Regionális Fejlesztési Alapból és hazai központi költségvetési előirányzatból valósítja meg.**

**A célra 335 millió forint támogatást nyert a település.**

A projekt átfogó célja, hogy a közlekedés alapvető feltételeit megteremtő és erősítő közlekedésfejlesztési intézkedés valósuljon meg, ami hozzájárul az éghajlatváltozás mérsékléséhez, a széndioxid kibocsátás csökkentéséhez, az élhető települési környezet kialakításához.

Jelen projekt keretében olyan fejlesztés valósul meg, amelynek következtében többen választhatják közlekedési eszköznek a kerékpárt, tömegközlekedési eszköz vagy gépjármű helyett munkába járásra, sportolási vagy kirándulási célból, ezzel hozzájárulva a széndioxid kibocsátás csökkentéséhez, így az éghajlatváltozás mérsékléséhez és az élhető városi és települési környezet kialakításához.

A fejlesztés közvetett gazdaságfejlesztési és foglalkoztatási kapcsolódással valósul meg.

A megépült kerékpárút hozzájárul a biztonságos munkába járáshoz, a település gazdasági üzemeinek vállalkozásainak kerékpáros közlekedéssel való könnyebb megközelítéséhez.

A fejlesztés eredményekén 4, 417 km kerékpárút építése készül el.

A fejlesztés kapcsolódik már meglévő kerékpárúthoz, így a települést hálózatba kapcsolja.

Eddig megvalósult munkák: elkészült a kerékpárforgalmi hálózati terv és véleményeztetésre is került.

Az építési engedélyezési eljárások lefolytatása folyamatban van, megtörténtek a szükséges ingatlan vásárlások, beszerzésre kerültek a fejlesztéshez szükséges hozzájáruló nyilatkozatok.

Hamarosan kezdetét veszi a kivitelezők kiválasztásához kapcsolódó közbeszerzési dokumentációk elkészítése és a közbeszerzési eljárási folyamat, valamint az építési tevékenység.

A projekt befejezésének tervezett ideje: 2019. 02.28.

**További információ kérhető:**   
**Sáránd Község Önkormányzata  
+36 (52) 374 104**